Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila návrh nariadenia vlády Slovenskej republiky o ochrane zdravia pred hlukom a vibráciami.
Cieľom predkladaného návrhu je zabezpečiť požiadavky na ochranu zamestnancov pred hlukom a vibráciami, ako aj požiadavky na ochranu zdravia pred hlukom a vibráciami v životnom prostredí. Vzhľadom na uvedené návrh nariadenia vlády ustanovuje najvyššie prípustné hodnoty hluku vo vonkajších priestoroch a v stavbách a najvyššie prípustné hodnoty vibrácií v stavbách vrátane najvyšších prípustných hodnôt hluku a vibrácií pri práci.